CELEX: 62017TA0571
Language: mt
Date: 2020-04-02 00:00:00
Title: Kawża T-571/17: Sentenza tal-Qorti Ġenerali tat-2 ta’ April 2020 – UG vs Il-Kummissjoni (“Servizz pubbliku – Membri tal-persunal bil-kuntratt – Kuntratt għal żmien indeterminat – Artikolu 47(c)(i) tal-Kondizzjonijiet tal-Impjieg – Xoljiment permezz ta’ preavviż – Raġunijiet għal xoljiment – Kondotta fis-servizz u kapaċità għax-xogħol mhux kompatibbli mal-interess tas-servizz – Żball manifest ta’ evalwazzjoni – Stħarriġ tal-eżattezza materjali tal-punti ta’ fatt – Assenza ta’ provi – Responsabbiltà – Dannu materjali – Ħlas tas-salarji dovuti”)

25.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/10
            
         
      Sentenza tal-Qorti Ġenerali tat-2 ta’ April 2020 – UG vs Il-Kummissjoni
      (Kawża T-571/17) (1)
      
      (“Servizz pubbliku - Membri tal-persunal bil-kuntratt - Kuntratt għal żmien indeterminat - Artikolu 47(c)(i) tal-Kondizzjonijiet tal-Impjieg - Xoljiment permezz ta’ preavviż - Raġunijiet għal xoljiment - Kondotta fis-servizz u kapaċità għax-xogħol mhux kompatibbli mal-interess tas-servizz - Żball manifest ta’ evalwazzjoni - Stħarriġ tal-eżattezza materjali tal-punti ta’ fatt - Assenza ta’ provi - Responsabbiltà - Dannu materjali - Ħlas tas-salarji dovuti”)
      (2020/C 175/11)
      Lingwa tal-kawża: il-Franċiż
      
         Partijiet
      
      
         Rikorrenti: UG (rappreżentanti: M. Richard u P. Junqueira de Oliveira, avukati)
      
         Konvenuta: Il-Kummissjoni Ewropea (rappreżentanti: G. Berscheid, L. Radu Bouyon u B. Mongin, aġenti)
      
         Suġġett
      
      Talba bbażata fuq l-Artikolu 270 TFUE u intiza, minn naħa, għall-annullament tad-deċiżjoni tas-17 ta’ Ottubtru 2016 li permezz tagħha l-Uffiċċju “Infrastruttura u loġistika fil-Lussemburgu” (OIL) tal-Kummissjoni xolja l-kuntratt’ ta’ ingaġġ tar-rikorrenti fuq il-bażi tal-Artikolu 47(c)(i) tal-Kondizzjonijiet tal-Impjieg Applikabbli għall-Aġenti l-Oħra tal-Unjoni Ewropea b’effett mill-20 ta’ Awwissu 2017, u, min-naħa l-oħra, sabiex jinkiseb il-kumpens għad-dannu materjali li r-rikorrenti allegatament ġarrbet b’riżultat ta’ din id-deċiżjoni kif ukoll għad-dannu morali li hija allegatament ġarrbet minħabba trattament degradanti li għalih kienet suġġetta minħabba l-attività sindakali tagħha u minħabba li ħadet il-leave parentali tagħha.
      
         Dispożittiv
      
      
                  1)
               
               
                  Id-deċiżjoni tal-Kummissjoni Ewropea tas-17 ta’ Ottubru 2016 li tittermina l-kuntratt għal żmien indeterminat ta’ UG hija annullata.
               
            
                  2)
               
               
                  Il-partijiet għandhom jittrażmettu lill-Qorti Ġenerali, sa mhux iktar tard minn tliet xhur mid-data ta’ għoti ta’ din is-sentenza interlokutorja, jew l-ammont iffissat bi qbil komuni tal-kumpens pekunjarju marbut mal-illegalità tad-deċiżjoni tas-17 ta’ Ottubru 2016, jew, fin-nuqqas ta’ ftehim, il-konklużjonijiet ċifrati fir-rigward ta’ dan l-ammont.
               
            
                  3)
               
               
                  Il-kumplament tar-rikors huwa miċħud.
               
            
                  4)
               
               
                  L-ispejjeż huma rriżervati.
               
            
         (1)  ĠU C 357, 23.10.2017.